turjo4nis/wikipedia-bn-dump-20250701 huggingface dataset:
শেফালী বিষমতারা

শেফালী বিষমতারা (Cepheid Variables) হলো এক ধরনের উজ্জ্বল বিষমতারা। এদের ঔজ্জ্বল্য বিষমতার পর্যায়ের মাঝে প্রত্যক্ষ দৃঢ় সম্পর্ক বিদ্যমান। এই সম্পর্ক একে গ্যালাক্টিক ও এক্সট্রাগ্যালাক্টিক দূরত্বের মাপকাঠিতে একটি গুরুত্বপূর্ণ স্টান্ডার্ড ক্যান্ডেল হিসেবে প্রতিষ্ঠিত করে।

শেফালী বিষমতারাগুলিকে বেশ কয়েকটি উপশ্রেণীতে ভাগ করা যায় যা ভর, বয়স বা বিবর্তনের ইতিহাস আরো পরিষ্কার ভাবে তুলে ধরেঃ

১. চিরায়ত শেফালী

২. টাইপ ২ শেফালী

৩. ব্যাতিক্রমি শেফালী

৪. বামন শেফালী

সেফিয়াস(বা রাজা) নামক তারামন্ডলীর অন্তর্গত ডেল সেফি তারাটির নামে এর নামকরণ করা হয়েছে।  এটিই প্রথম আবিষ্কৃত কোনো শেফালী বিষমতারা। এটি জন গুড্রিক কত্রিক ১৭৮৪ সালে আবিষ্কৃত হয়।

অপেক্ষাকৃতভাবে নিকটবর্তী ছায়াপথসমূহের দূরত্বের সূচক হিসাবে এদের ব্যবহার করা হয়।

তথ্যসূত্র

জ্যোতির্বিজ্ঞান
জ্যোতির্মিতি
হাজী শাহাবাজের মাজার ও মসজিদ

হাজী শাহাবাজের মাজার ও মসজিদ বাংলাদেশের রাজধানী ঢাকা শহরের রমনা এলাকায় অবস্থিত একটি প্রাচীন মসজিদ। মোগল শাসনামলে শাহজাদা আযমের সময়কালে ১৬৭৯ খ্রিষ্টাব্দে এটি নির্মিত হয়। মসজিদটি হাইকোর্টের পিছনে এবং তিন নেতার মাজার এর পূর্ব পার্শ্বে অবস্থিত। এর চত্ত্বরে হাজী শাহবাজের সমাধি অবস্থিত। দৈর্ঘ্যে মসজিদটি ৬৮ ফুট ও প্রস্থে ২৬ ফুট। এতে তিনটি গম্বুজ রয়েছে।

ইতিহাস 
ঢাকা গবেষক মুনতাসীর মামুনের মতানুসারে হাজী শাহবাজ ছিলেন একজন অভিজাত ধনী ব্যবসায়ী, যিনি কাশ্মীর হতে সুবাহ বাংলায় এসে টঙ্গী এলাকায় বসতি স্থাপন করেন। ১৬৭৯ সালে তিনি জীবিত থাকাকালেই এই মসজিদ ও নিজের মাজার নির্মাণ করেন। তৎকালে সুবাহদার ছিলেন শাহজাদা মুহম্মদ আজম।

স্থাপত্য-রীতি 
মসজিদ ভবনটির স্থাপত্যে উত্তর ভারতীয় মোগল-রীতি লক্ষ্য করা যায়।

মসজিদটি আয়তক্ষেত্রাকার এবং অভ্যন্তরে মসজিদটি তিনটি সমান বিভাগে বিভক্ত, যার প্রতিটিতে ছাদসহ একটি পেঁয়াজ গম্বুজ রয়েছে। মসজিদের পূর্ব বহির্ভাগে তিনটি খিলান রয়েছে, এবং উত্তর ও দক্ষিণ বহির্ভাগে একটি খিলান রয়েছে। নামাজ কক্ষে তিনটি আধা-অষ্টভুজাকৃতির মিহরাব রয়েছে। কেন্দ্রীয় মিহরাবটি বৃহত্তর।

১৯৫০ সালে, পাকিস্তান প্রত্নতত্ত্ব অধিদপ্তর মসজিদটিতে সংস্কারের কাজ করে।

চিত্রশালা

আরও দেখুন 

 বাংলাদেশের প্রত্নতাত্ত্বিক স্থানের তালিকা
 বাংলাদেশের মসজিদের তালিকা
 ঢাকা বিভাগের মসজিদের তালিকা

তথ্যসূত্র 

মুঘল স্থাপত্য
ঢাকা জেলার মসজিদ
ঢাকা জেলার দর্শনীয় স্থান
হাবলের সূত্র

হাবলের সূত্র পদার্থবিজ্ঞানের মহাকাশবিদ্যার একটি আবিষ্কার যা প্রকাশ করে ১) গভীর মহাকাশে যে সব বস্তু দেখা যায় তা পৃথিবীর সাপেক্ষে এবং একে অপরের সাপেক্ষে একটি আপেক্ষিক বেগে চলে ২)আর এই বেগ পৃথিবী থেকে তাদের দূরত্বের সমানুপাতিক । মোটামুটিভাবে দুরবর্তী ছায়াপথ গুলির দূরত্ব এবং অপসারণ বেগের মধ্যে বিদ্যমান সমানুপাতিক সম্পর্ককে হাবলের নীতি বলে। এই সম্পর্কটিতে বেগ ও দূরত্বের অনুপাত যে ধ্রুবসংখ্যা তাকে হাবলের ধ্রুবক বলে। এই ধ্রুবকটিকে H বা H০ দ্বারা প্রকাশ করা হয়ে থাকে । বস্তুত পর্যবেক্ষণের উপযুক্ত মহাকাশ দিনে দিনে আয়তনে সম্প্রসারিত হচ্ছে এবং এ প্রকিয়ার সরাসরি সম্পর্ক প্রকাশ করে হাবলের নীতি।এটা প্রথম পর্যবেক্ষণশীল ভিত্তি যা সম্প্রসারিত মহাকাশ তত্ত্বকে প্রমাণ করে এবং বর্তমানে বিগ ব্যাং মডেল তত্ত্বের সমর্থনে অন্যতম প্রমাণ হিসেবে কাজ করে ।

যদিও সবাই Edwin Hubble কে এর কৃতিত্ব দেয়, কিন্তু এই সমীকরণটি প্রথম পাওয়া গেছে ১৯২৭ সালে Georges Lemaitre এর সাধারণ আপেক্ষিক সমীকরণ নামক প্রতিবেদনে যেখানে তিনি বলেন যে মহাকাশ সম্প্রসারিত হচ্ছে এবং তিনি এই সম্প্রসারণের হারের একটি নির্দিষ্ট মান প্রস্তাব করেন এখন যা হাবলের ধ্রুবক নামে পরিচিত । দুই বছর পর, হাবল এই নীতির সত্যতা নিশ্চিত করেন এবং ধ্রুবকের অধিক সঠিক মান নির্ণয় করেন যা তার নাম বহন করছে।

এই নীতি প্রকাশ করা হয় V=H০D
হাবল ধ্রুবকের যুক্তিসঙ্গত মান হলো 72 km per s/Mpc  (1Mpc=3.084x10 to the power 19 km )

এই হাবল দৈর্ঘ্যর অপসারন গতিবেগের মান বেড়ে আলোর বেগের সমতুল্য হয়

তথ্যসূত্র
হাবল এর আয়তন :SM/M < 10-⁴.               হাবল   এর দৈর্ঘ্যর এক শতাংশ বেড়ে যায় তাতে দা৺ড়ায় :SM/M-¹

হাবল দৈঘ্য মান আরও কিছু রয়েছে যা হল Lh=C/HO~4000মেগাপারসেক

ভৌত বিশ্বতত্ত্ব
পদার্থবিজ্ঞান
এডউইন হাবল
মহাকর্ষীয় তরঙ্গ

মহাকর্ষীয় তরঙ্গ হলো ত্বরিত বস্তু কর্তৃক সৃষ্ট স্থান-কালের আন্দোলনজনিত বিশেষ প্রকারের তরঙ্গ। সাধারণ আপেক্ষিকতত্ত্ব অনুযায়ী নির্বাতে এর বেগ আলোর বেগের সমান। ১৯০৫ সালে অঁরি পোয়াঁকারে এই তরঙ্গের প্রস্তাবনা দেন এবং আইনস্টাইন তার সাধারণ আপেক্ষিকতত্ত্ব থেকে এর বর্ণনা দেন। যেকোন ত্বরিত, স্পন্দিত এবং প্রবলভাবে আন্দোলিত ভর মহাকর্ষীয় তরঙ্গ সৃষ্টি করতে সক্ষম। মহাকর্ষীয় তরঙ্গ মহাকর্ষীয় বিকিরণের মাধ্যমে শক্তি পরিবহন করে যা বিচ্ছুরক শক্তির একটি রূপ। নিউটনের মহাকর্ষ সূত্র এদের অস্তিত্ব সম্পর্কে বলে না যেহেতু এই সূত্র ভৈত মিথস্ক্রিয়া সমূহ অসীম গতিতে বিস্তৃত হয় এমন ধারণার ওপর ভিত্তি করে বর্ণিত - যা দেখায় যে চিরায়ত পদার্থবিজ্ঞান আপেক্ষিকতার সাথে জড়িত ঘটনা সমূহ বর্ণনা করতে পারে না।

১৯৯৩ সালে রাসেল অ্যালান হাল্‌স এবং জোসেফ হুটন টেইলর জুনিয়র কর্তৃক আবিষ্কৃত হাল্‌স-টেইলর যুগ্ন পালসার তাদের পদার্থবিজ্ঞানে নোবেল পুরস্কার এনে দেয়। এই পালসারটিই প্রথম বস্তু যা মহাকর্ষীয় তরঙ্গের পরক্ষ প্রমাণ দেয়।

১১ ফেব্রুয়ারি ২০১৬ সালে লিগো এবং ভার্গো ঘোষণা করে যে তারা প্রথম কোনো পর্যবেক্ষিত মহাকর্ষীয় তরঙ্গের তালিকা মহাকর্ষীয় তরঙ্গের ঘটনা প্রত্যক্ষ পর্যবেক্ষণ করেছে। পর্যবেক্ষণটি এর ৫ মাস পূর্বে উন্নমিত লিগো আবিস্কারক কর্তৃক করা হয়। ইহা একটি যুগ্ন কৃষ্ণ গহব্বর ব্যবস্থার একত্রিকরণের কারণে উৎপন্ন হয়। এর পরে, লিগো আরো দুটি নিশ্চিত এবং একটি সম্ভাব্য মহাকর্ষীয় তরঙ্গের ঘটনা পর্যবেক্ষণ করে।

২০১৭ সালে মহাকর্ষীয় তরঙ্গের আবিস্কারে অবদানের জন্য রাইনার ভাইস, কিপ থর্ন ও ব্যারি ব্যারিশ-কে নোবেল পুরস্কার দেওয়া হয়।

সূত্রপাত

আইনস্টাইনের সাধারণ আপেক্ষিক তত্ত্বানুযায়ী, মহাকর্ষ স্থান-কালের ভাঁজ জনিত একটি ঘটনা। ভর ভরের উপস্থিতির কারণা স্থান-কালে এমন ভাঁজের সৃষ্টি হয়। সাধারণত, একটি নির্দিষ্ট আয়তনে যত বেশি ভর স্থাপন করা যায় এই ভাঁজের পরিমাণ সেই নির্দিষ্ট আয়তনের প্রান্ত পর্যন্ত তত বৃদ্ধি পায়। যখন বস্তু স্থান-কালে চলতে শুরু করে তখন বস্তুর অবস্থানকে প্রতিবিম্বিত করার জন্য এই ভাঁজেরও পরিবর্তন ঘটে। নির্দিষ্ট পরিস্থিতি,  ত্বড়িত বস্তু এই ভাঁজের পরিবর্তন সাধন করে যা একটি তরঙ্গের মত করে আলোর গতিতে বিস্তৃতি লাভ করে। এমন বিস্তৃতিমূলক ঘটনাই মহাকর্ষীয় তরঙ্গ হিসেবে পরিচিত।

যখন মহাকর্ষীয় তরঙ্গ কোনো পর্যবেক্ষককে অতিক্রম করে তখন এর টানের কারণে পর্যবেক্ষকটি স্থান-কালে একটি বিকৃতির দেখা পায়। সেই বিকৃতি একটি তরঙ্গের আকারে স্থান কালের মধ্যে দিয়ে সঞ্চালিত হয়।

পর্যবেক্ষণযোগ্য মহাকর্ষীয়য় তরঙ্গ

মহাকর্ষীয় তরঙ্গ সাধারণত দুর্বল হওয়ার কারণে কেবলমাত্র অতি ভারী বস্তুর ক্ষেত্রেই পর্যবেক্ষণ যোগ্য। সাধারণত সূর্যের ভরের চেয়ে বেশি ভরের বস্তুর দ্বারা উৎপন্ন হওয়া মহাকর্ষীয় তরঙ্গ পর্যবেক্ষণ করা সম্ভব।

তথ্যসূত্র

পদার্থবিজ্ঞান
সাধারণ আপেক্ষিকতা
আপেক্ষিকতা
যুগ্ম তারা
কৃষ্ণগহ্বর
মহাকর্ষের প্রভাব
পদার্থবিজ্ঞানে অমীমাংসিত সমস্যা
স্পিন (পদার্থবিজ্ঞান)

কোয়ান্টাম বলবিদ্যা ও কণা পদার্থবিজ্ঞানে, স্পিন হলো মৌলিক কণিকা, যৌগিক কণিকা (হ্যাড্রন) এবং পারমাণবিক নিউক্লিয়াসের কৌণিক ভরবেগের একটি স্বকীয় রূপ।

কোয়ান্টাম বলবিদ্যায় দুই প্রকার কৌনিক ভরবেগের মধ্যে স্পিন একটি, অন্যটি হলো কাক্ষিক কৌনিক ভরবেগ। স্পিন, প্রতিটি মৌলিক কণিকার একটি গুরুত্বপূর্ণ মৌলিক বৈশিষ্ট্য। কোয়ান্টাম বলবিদ্যার নিয়মানুযায়ী স্পিন কেবলমাত্র কতগুলি বিশেষ মানের হতে পারে যা প্ল্যাংকের ধ্রুবকের পূর্ণসাংখ্যিক বা অর্ধ-পূর্ণসাংখ্যিক গুণিতকের সমান। স্পিন পূর্ণ সংখ্যা হলে কণিকাটি একটি বোসন, অর্ধ-পূর্ণসাংখ্যিক হলে ফার্মিয়ন, তাই স্পিনের গুরুত্ব শুধু কৌণিক ভরবেগের কারণেই নয়, পরিসংখ্যান এর সাথে এর সম্পর্ক পদার্থবিজ্ঞানের একটি মৌলিক সূত্র।

মৌলিক কণিকার স্পিনকে, কণিকাটিকে কতবার পূর্ণ-আবর্তন (৩৬০ ডিগ্রী ঘূর্ণন) করলে এটা আগের মতো দেখাবে তার একটা পরিমাপ, হিসাবে বিবেচনা করা যায়। যেমন; যদি কণিকাটির স্পিন হয় ১, তাহলে একে ১টি পূর্ণ-আবর্তন (৩৬০ ডিগ্রী ঘূর্ণন) করলে এটি আগের মতো দেখাবে, অর্থাৎ কণিকাটি দেখতে অনেকটা এক প্রান্তে তীরচিহ্নযুক্ত সরলরেখাংশের মতন বলে ভাবা যায়। আবার কণিকাটির স্পিন যদি হয় ২, তাহলে আগের রূপে নিতে একে ১/২টি পূর্ণ-আবর্তন (১৮০ ডিগ্রী ঘূর্ণন) করতে হবে, অর্থাৎ এক্ষেত্রে কণিকাটি দেখতে দুইপ্রান্তে তীরচিহ্নযুক্ত সরলরেখাংশ বলে মনে করা যেতে পারে। প্রকৃতিতে স্পিন ১/২ কণিকাও দেখা যায়, যাদেরকে আগের অবস্থায় নিতে ২টি পূর্ণ-আবর্তন (৭২০ ডিগ্রী ঘূর্ণন) প্রয়োজন হয়। আসলে পদার্থ তৈরিকারি মৌলিক কণিকা, ইলেকট্রন বা কোয়ার্কের স্পিন হলো ১/২। আর বলকণিকা, যেমন: গ্রাভিটন (মহাকর্ষের কণিকা) এর স্পিন হলো ২।

তথ্যসূত্র 

পারমাণবিক পদার্থবিজ্ঞান
ঘূর্ণন প্রতিসাম্য
কোয়ান্টাম ক্ষেত্র তত্ত্ব
ভৌত রাশি
সন্ত্রাস বিরোধী রাজু স্মারক ভাস্কর্য

সন্ত্রাস বিরোধী রাজু স্মারক ভাস্কর্য ঢাকা বিশ্ববিদ্যালয়ের টিএসসি প্রাঙ্গনে অবস্থিত ঢাকার একটি অন্যতম প্রধান ভাস্কর্য নিদর্শন। এটি ১৯৯৭ এর শেষভাগে তৈরি হয়।

ইতিহাস 
১৯৯২ সালের ১৩ই মার্চ গণতান্ত্রিক ছাত্র ঐক্যের সন্ত্রাস বিরোধী মিছিল চলাকালে সন্ত্রাসীরা গুলি করলে মিছিলের নেতৃত্বদানকারী বাংলাদেশ ছাত্র ইউনিয়নের কেন্দ্রীয় নেতা মঈন হোসেন রাজু নিহত হন। রাজুসহ সন্ত্রাস বিরোধী আন্দোলনের সকল শহীদের স্মরণে নির্মিত এই ভাস্কর্য ১৭ই সেপ্টেম্বর, ১৯৯৭ সালে ঢাকা বিশ্ববিদ্যালয়ের তৎকালীন উপাচার্য এ. কে. আজাদ চৌধুরী উদ্বোধন করেন। এই ভাস্কর্য নিমার্ণে জড়িত শিল্পীরা ছিলেন ভাস্কর শ্যামল চৌধুরী ও সহযোগী গোপাল পাল। নির্মাণ ও স্থাপনের অর্থায়নে ছিলেন - ঢাকা বিশ্ববিদ্যালয়ের প্রাক্তন শিক্ষক আতাউদ্দিন খান (আতা খান) ও মুন্সীগঞ্জ-বিক্রমপুর সমিতির সভাপতি, লায়ন নজরুল ইসলাম খান বাদল। ভাস্কর্যটির সার্বিক তত্ত্বাবধানে রয়েছে বাংলাদেশ ছাত্র ইউনিয়ন।

বর্ণনা 
এই ভাস্কর্যে ৮ জনের অবয়ব ফুটিয়ে তোলা হয়েছে। যাদের প্রতিকৃতি ব্যবহার করা হয়েছে তারা হলেন মুনীম হোসেন রানা, শাহানা আক্তার শিলু, সাঈদ হাসান তুহিন, আবদুল্লাহ মাহমুদ খান, তাসফির সিদ্দিক, হাসান হাফিজুর রহমান সোহেল, উৎপল চন্দ্র রায় ও গোলাম কিবরিয়া রনি।

চিত্রশালা

আরো দেখুন
 অপরাজেয় বাংলা
 অদম্য বাংলা
 অদম্য ৭১

তথ্যসূত্র

ভাস্কর্য
ঢাকা জেলার দর্শনীয় স্থান
বাংলাদেশের ভাস্কর্য
ঢাকা বিশ্ববিদ্যালয়
ঢাকার বহিরঙ্গন ভাস্কর্য
১৯৯৭-এর ভাস্কর্য
ঊর্দ্ধসীমা

আংশিক ক্রমকরণ '<' বৈধ এমন কোন সেট S এর ঊর্দ্ধসীমা হবে সেটটির একটি সদস্য u যার জন্য এটা সবসময় সত্য যে, u ব্যতীত S এর অন্য যেকোন একটি সদস্য s হলে, s < u । u কে ক্ষুদ্রতর ঊর্দ্ধসীমা বলা হবে যদি অন্য আরেকটি ঊর্দ্ধসীমা v পাওয়া যায় যার জন্যে u < v হয়। সাংখ্যিক কম্পিউটিং(numerical computing)-এ অসীম বীজগণিত(infinite arithmetic)কে সসীম বীজগণিতে(finite arithmetic) সংকুচিত করতে হয় বলে, বাস্তব সংখ্যার ক্ষুদ্রতর ঊর্দ্ধসীমা অথবা যেকোন সীমা কেবলমাত্র যন্ত্রের ত্রুটি-বিস্তার(tolerance)-এর আওতার মধ্যে নির্ণয় করা সম্ভবপর হয়, যাকে যন্ত্রের নির্ভুলতা অথবা ক্ষুদ্রতম এপসিলন এপস্ হিসাবে সূচিত করা হয় এভাবে:

                                              ১.০ + এপস্ > ১.০       

কম্পিউটার বিজ্ঞান
E (গাণিতিক ধ্রুবক)

একটি গাণিতিক ধ্রুবক, যা অয়লারের সংখ্যা নামে পরিচিত। যার সাংখ্যিক মান হল 2.71828182845...। উক্ত সংখ্যাটি বিভিন্ন বৈশিষ্ট্য সম্পন্ন। এটি প্রাকৃতিক লগারিদমের ভিত্তি। এটি (1 + 1/n)n এর সীমা, যখন n এর মান অসীমের সন্নিকটবর্তী। চক্রবৃদ্ধি মুনাফা অধ্যয়নে এটি ব্যবহৃত হয়। তবে এটি কিছু কিছু অসীম ধারার যোগফল নির্ণয়েও কাজে লাগে।

ইতিহাস 
স্কটিশ গণিতজ্ঞ জন নেপিয়ার ১৬১৮ খ্রিস্টাব্দে উক্ত ধ্রুবকটি সম্পর্কে উল্লেখ করেন। তবে ধ্রুবকটি আবিষ্কার ও সংজ্ঞায়িত করার কৃতিত্ব দেওয়া হয় জ্যাকোব বার্নোলিকে। যিনি নিম্নোক্ত রাশিটির মান বের করার চেষ্টা করছিলেন।

সংজ্ঞা 
 
অর্থাৎ e হলো প্রদত্ত রাশিটির সীমা, যখন n এর মান অসীম পর্যন্ত বৃদ্ধি পায়। অন্য কথায়, n এর মান যত বৃদ্ধি পায়, রাশিটির মান তত e এর কাছাকাছি যেতে থাকে।

মান নির্ণয় 

উক্ত অসীম ধারাটির সমষ্টি e এর সমান।

প্রমাণটাও সহজ, প্যাসক্যালের দ্বিপদী উপপাদ্য অনুযায়ী,
 

সুতরাং, যখন , তখন,
 

যার সীমা হলো e (কারণ n এর মান যত বৃদ্ধি পায়,  এর মান তত শুন্যের দিকে কমতে থাকে)।

সূচক ফাংশন 

 রাশিটিকে x এর ফাংশন হিসেবে ধরে একে সূচক ফাংশন বলা হয়। একে ও লেখা হয়।

ফাংশনটিকে একটি অসীম ধারা হিসেবে লেখা যায় (এই ধারাটি কোন নির্দিষ্ট x এর জন্য ফাংশনটির মান নির্ণয়েও ব্যবহৃত হয়),

অয়লারের অভেদ 
 সমীকরণটি e কে 1,  এবং i এর মতন গুরুত্বপূর্ণ সংখ্যার সাথে সম্পর্কিত করে। ১৭৩৭ সালে অয়লার দেখান যে, e একটি অমূলদ সংখ্যা। ১৮৭৩ সালে হেরমিট প্রমাণ করেন যে, e একটি তুরীয় সংখ্যা( পাই এর মত)

তথ্যসূত্র

বহিঃসংযোগ 

তুরীয় সংখ্যা
গাণিতিক ধ্রুবক
বিখ্যাত সংখ্যা
গিঁট

গিঁট (বা গেরো, বা গ্রন্থী):

দড়ির (বা সুতা) নিজেকে বেষ্টনকারী পেঁচ যা দড়িটির নিজের বা পেঁচে বেষ্টিত অন্যান্য সামগ্রীর নড়াচড়ায় বাধাদেয়। দড়ির গিঁট বাঁধার জন্য ব্যবহার হয়, যা ঘর্ষণ দ্বারা স্থায়ী।

গিঁট'''- টোপলজির সংজ্ঞা 

একটি দড়িতে ইচ্ছেমত চক্রসৃষ্টি(looping) এবং অন্তর্বুনণের(interlacing) পর প্রান্তদুটি পরস্পরের সাথে জুড়ে দিলে যে বক্র(curve) পাওয়া যায়, তাকে গিঁট বলা হয়। টোপলজির দৃষ্টিকোণ থেকে যেকোন দুটি গিঁট সমতুল্য হলেও একটিকে অপরটিতে নিরবিচ্ছন্নভাবে(অর্থাৎ, দড়িটি না কেটে) রূপান্তরিত করা সম্ভবপর নাও হতে পারে। গণিতের পরিভাষায়, গিঁট হলো কোন স্থানে বিদ্যমান কতগুলি বিন্দুর একটি সেট যা টোপলজিগতভাবে একটি বৃত্তের সমতুল্য। গিঁট তত্ত্বে সম্ভাব্য নানাপ্রকার গিঁট এবং এদের একটিকে আরেকটিতে নিরবিচ্ছিন্নভাবে রূপান্তরিত করা যাবে কিনা তার গাণিতিক বিশ্লষণ করা হয়।

পদার্থবিজ্ঞান
পেল সমীকরণ

পেল সমীকরণ হলো নিম্নোক্ত বিশিষ্ট ডায়োফন্টাইন সমীকরণ,

, যেখানে  পূর্ণবর্গ নয় এমন একটি ধনাত্মক পূর্ণসংখ্যা।

কার্তেসীয় স্থানাঙ্ক ব্যবস্থায় এই সমীকরণটি একটি অধিবৃত্ত নির্দেশ করে। জোসেফ লুইস ল্যাগ্রাঞ্জ প্রমাণ করেন যে, D যদি পূর্ণবর্গ সংখ্যা না হয় তাহলে পেল সমীকরণের অসীম সংখ্যক ভিন্ন পূর্ণসাংখ্যিক সমাধান থাকবে। এই সমাধানগুলো দিয়ে যথাযথভাবে D এর বর্গমূল অনুমান করা সম্ভব।

এই সমীকরণ নিয়ে সর্বপ্রথম চর্চা করেন ভারতীয় গণিতবিদ ব্রহ্মগুপ্ত। তিনি পেল সমীকরণ সমাধানের একটি পদ্ধতি উদ্ভাবন করেন যার নাম রাখেন "চক্রবালা পদ্ধতি"। এই পদ্ধতি তিনি তার রচিত "ব্রহ্মস্ফুটসিদ্ধান্ত" বইয়ে উল্লেখ করেন ৬২৮ খ্রিষ্টাব্দে অর্থাৎ পেলের প্রায় এক হাজার বছর পূর্বে।

পরবর্তীতে জন পেলের(১৬১০-১৬৮৫) নামানুসারে এই সমীকরণের নামকরণ করা হয়েছে।

ইতিহাস 
৪০০ খ্রীস্টপূর্বাব্দে ভারত এবং গ্রিসে এই পেল সমীকরণ এর চর্চা ছিল। তারা মূলত 

এই সমীকরণে বেশি নিযুক্ত ছিলেন কারণ এর থেকে ২ এর বর্গমূল এর আসন্ন মান বের করা যায়। যদি x ও y এর সমাধান হয় তাহলে x/y √2 এর আসন্ন মান হবে।
যেমন বৌধায়ন বের করেন যে x = ১৭, y = ১২ ও x = ৫৭৭, y =৪০৮ এই সমীকরণের সমাধান তাই ১৭/১২ ও ৫৭৭/৪০৮ ২ এর বর্গমূল এর আসন্ন মান।

পরে আর্কিমিডিস ৩ এর বর্গমূল এর আসন্ন মান ১৩৫১/৭৮০ বের করেন।

ডায়োফ্যান্টাস ২৫০ খ্রীঃ 
 বিবেচনা করেন যা পেল সমীকরণ এর সমতুল্য।

এবং ব্রহ্মগুপ্ত একটি অভেদ বের করেন 

যা ব্রহ্মগুপ্তের অভেদ নামে পরিচিত।
এর থেকে তিনি  এই সমীকরণের  আর  দুটি সমাধান থেকে তৃতীয় সমাধান : and  বের করেন।

১১৫০ খ্রীঃ প্রথম পেল সমীকরণের সাধারণ পদ্ধতি বের করেন দ্বিতীয় ভাস্কর। তার পদ্ধতির নাম চক্রবাল পদ্ধতি। এতে  একটি ট্রিপলেট এবং সাধারণ  ট্রিপলেট থেকে  নতুন ট্রিপলেট বের করেন যা থেকে তিনি স্কেল ডাউন করে নতুন ট্রিপলেট 
 বের করেন।

সমাধান

প্রাথমিক সমাধান 
যদি ,  এর আবৃত ভগ্নাংশ এর অভিসারীসমূহের ধারা (sequence of convergents) হয়, তাহলে কোনো i এর জন্য x1 = hi এবং y1 = ki অর্থাৎ (x1,y1) পেল সমীকরণটির একটি সমাধান হবে। একে প্রাথমিক সমাধান(fundamental solution) বলে।

প্রাথমিক সমাধান থেকে অপর সমাধান 
একটি প্রাথমিক সমাধান থেকে অপর সমাধানে আসা যায়।
যেমন- বীজগাণিতিক পদ্ধতিতে

এবং পুনরাবৃত্তি/পৌনপুনিক সম্বন্ধ (recurrence relation) দিয়ে

বীজগাণিতিক পদ্ধতিতে অনেক সময়ে আরো সহজে লেখা যায়

উদাহরণ 
যেমন n = 7 এর জন্য অর্থাৎ
এর জন্য
{| class="wikitable" style="text-align:center;"
|-
! h / k (Convergent)
! h2 −7k2 (Pell-type approximation)
|-
| 2 / 1
| −3
|-
| 3 / 1
| +2
|-
| 5 / 2
| −3
|-
| 8 / 3
| +1
|}
সুতরাং (8, 3) এখানে প্রাথমিক সমাধান।

বহিঃসংযোগ
 https://sites.google.com/site/tpiezas/008 

সমীকরণ
ডায়োফ্যান্টাইন সমীকরণ
জন পেল

জন পেল () (১লা মার্চ, ১৬১১—১২ই ডিসেম্বর, ১৬৮৫) একজন ইংরেজ বীজগণিতবিদ, জ্যামিতিবিদ এবং জ্যোতির্বিদ।

তথ্যসূত্র

বহিঃসংযোগ

ব্রিটিশ গণিতবিদ
১৬১১-এ জন্ম
১৬৮৫-এ মৃত্যু
ইংরেজ জ্যোতির্বিজ্ঞানী
ট্রিনিটি কলেজ, কেমব্রিজের প্রাক্তন শিক্ষার্থী
রয়েল সোসাইটির আসল সভ্য
সংখ্যাতত্ত্ববিদ
সিরিয়াম

সিরিয়াম একটি মৌলিক পদার্থ যার রাসায়নিক প্রতীক Ce ও পারমাণবিক সংখ্যা ৫৮। এটি একটি নরম, নমনীয় ও রূপালি-সাদা ধাতু যেটি বাতাসের সংস্পর্শে আসলে ঔজ্জ্বল্য হারায়। সিরিয়াম ল্যান্থানাইড ধারার দ্বিতীয় মৌল। যদিও এটি প্রায়ই ধারাটির +৩ ধম্মের জারণাবস্থা প্রদর্শন করে, তথাপিও এটির একটি +৪ স্থিতিশীল অবস্থা আছে, যেটি জলকে জারণ করে না। এটিকে বিরল-মৃত্তিকা মৌলগুলির একটি হিসেবে গণ্য করা হয়। মানবদেহে সিরিয়ামের কোনও জৈব ভূমিকা নেই এবং এটিকে তেমন বিষাক্ত মনে করা হয় না, যদি না তীব্র পরিমাণে দীর্ঘদিন যাবৎ এটির সংস্পর্শে আসা হয়।

অন্যান্য বিরল-মৃত্তিকা মৌলগুলির সাথে মিশ্রিত অবস্থায় যেমন মনাজাইট ও বাস্টনেজাইট দলের আকরিকগুলিতেই সবসময় পাওয়া গেলেও সিরিয়ামকে খুব সহজেই এটির আকরিক থেকে পৃথক করে আনা যায়, কেননা এটিকে অন্যান্য ল্যান্থানাইডের মধ্য থেকে শনাক্ত করা যায়। জলীয় দ্রবণে এটি +৪ অবস্থাতে জারিত হবার অনন্য ধর্ম প্রদর্শন করে বলে এই শনাক্তকরণ সম্ভব হয়। ল্যান্থানাইড ধারার মৌলগুলির মধ্যে সিরিয়াম সবচেয়ে সুলভ; এরপর নিওডিমিয়ান, ল্যান্থানাম ও প্রাসেওডিমিয়াম ধাতুগুলির অবস্থান। এটি ভূপৃষ্ঠের ২৫তম সর্বাধিক প্রচুর মৌল, ভূ-ত্বকে এর প্রাচুর্য ৬৬ নিযুতাংশ (পার্টস পার মিলিয়ন), যা কিনা ক্লোরিনের প্রাচুর্যের অর্ধেক ও সীসার প্রাচুর্যের ৫ গুণ।

তথ্যসূত্র

গ্রন্থপঞ্জি 

মৌলিক পদার্থ
ল্যান্থানাইড
 
বিজারক
প্রাসিওডিমিয়াম

প্রাসিওডিমিয়াম একটি রাসায়নিক মৌল, যার প্রতীক Pr এবং পারমাণবিক সংখ্যা ৫৯। এটি ল্যান্থানাইড শ্রেণির তৃতীয় উপাদান এবং দুর্লভ মাটি ধাতুগুলোর মধ্যে একটি। এই ধাতুটি নরম, রূপালি রঙের, সহজে বাঁকানো ও টানা যায়। এর চৌম্বকীয়, বৈদ্যুতিক, রাসায়নিক ও অপটিকাল বৈশিষ্ট্যের জন্য এটি গুরুত্বপূর্ণ। বাতাসে রাখা হলে খাঁটি প্রাসিওডিমিয়াম ধীরে ধীরে সবুজ রঙের একটি অক্সাইড স্তর তৈরি করে, কারণ এটি খুব দ্রুত রাসায়নিক বিক্রিয়ায় অংশ নেয়।

প্রাসিওডিমিয়াম প্রকৃতিতে সবসময় অন্যান্য দুর্লভ মাটি ধাতুর সঙ্গে মিশ্রিত অবস্থায় পাওয়া যায়। এটি ষষ্ঠ সর্বাধিক প্রচলিত দুর্লভ মাটি ধাতু এবং চতুর্থ সর্বাধিক প্রচলিত ল্যান্থানাইড। এটি পৃথিবীর ভূত্বকে প্রতি মিলিয়নে ৯.১ অংশের মতো পাওয়া যায়, যা বোরনের উপস্থিতির পরিমাণের কাছাকাছি।

১৮৪১ সালে সুইডিশ রসায়নবিদ কার্ল গুস্তাফ মোসান্ডার সেরিয়াম থেকে একধরনের অক্সাইড বিচ্ছিন্ন করেন, যাকে তিনি "ল্যান্থানা" বলেন। এখান থেকে তিনি আরেকটি পদার্থ বের করেন, যার নাম দেন ডিডিমিয়াম। পরে, ১৮৮৫ সালে অস্ট্রিয়ান রসায়নবিদ কার্ল আউয়ার ফন ভেল্সব্যাখ ডিডিমিয়ামকে দুটি পৃথক মৌলে ভাগ করেন। তিনি এদের নাম দেন প্রাসিওডিমিয়াম ও নিওডিমিয়াম—যাদের লবণ ভিন্ন ভিন্ন রঙের হয়। "প্রাসিওডিমিয়াম" নামটি এসেছে প্রাচীন গ্রিক শব্দ  () যার অর্থ 'পেঁয়াজ পাতার সবুজ', এবং  () অর্থাৎ 'যমজ'।

অধিকাংশ দুর্লভ মাটি মৌলের মতো, প্রাসিওডিমিয়াম সাধারণত +৩ অক্সিডেশন অবস্থায় থাকে। এই অবস্থা জলীয় দ্রবণে সবচেয়ে স্থিতিশীল। তবে কিছু কঠিন যৌগে এর +৪ অবস্থা দেখা যায় এবং অন্যান্য ল্যান্থানাইডের তুলনায় একমাত্র প্রাসিওডিমিয়ামই ঠান্ডা অবস্থায় +৫ অবস্থা অর্জন করতে পারে। +০, +১ ও +২ অবস্থা খুবই বিরল। জলীয় দ্রবণে প্রাসিওডিমিয়ামের আয়ন সাধারণত হলুদ-সবুজ রঙের হয়। কাঁচে প্রাসিওডিমিয়াম যোগ করলে তাতে বিভিন্ন রকমের হলুদ-সবুজ ছায়া দেখা যায়। আলো থেকে হলুদ রঙ বাদ দেওয়ার ক্ষমতার জন্য প্রাসিওডিমিয়ামের অনেক শিল্পপ্রয়োগ রয়েছে।

তথ্যসূত্র

মৌলিক পদার্থ
ল্যান্থানাইড
বিজারক
প্রমিথিয়াম

পর্যায় সারণীর ৬১ তম মৌলের নাম প্রমিথিয়াম (ইংরেজি: Promethium)। এই রাসায়ানিক মৌলের প্রতীক Pm। টেকনেসিয়ামের পরে ইহাই একমাত্র মৌল যার সকল আইসোটোপ তেজষ্ক্রিয় কিন্তু স্থির ধরনের। প্রমিথিয়াম ল্যান্থানাইড গোত্রের মৌল।

আবিষ্কার 

১৯০২ সালের রসায়নবিদ বহুস্লাভ ব্রাউনার মতামত দেন নিয়োডাইমিয়াম (৬০) ও সামারিয়াম (৬২) মৌলদ্বয়ের মাঝে একটি মৌল থাকতে পারে। ১৯১৪ সালে হেনরি মোসলে আণবিক ভর নিয়ে গবেষণার সময় বক্তব্যটির সত্যতা নিশ্চিত করেন। ১৯২৬ সালে ইটালি ও মার্কিন গবেষক দল ৬১তম মৌলের অস্তিত্ব আবিষ্কারের কথা ঘোষণা দিলেও পরবর্তীকালে এই দাবি ভুল বলে প্রমাণিত হয়। ১৯৩৮ সালে ওহাইয়ো বিশ্ববিদ্যালয়ে পারমাণবিক পরীক্ষার সময় নতুন ধরনের তেজষ্ক্রিয়তার সন্ধান লাভ করেন গবেষকরা। ১৯৪৫ সালে ওক রিজ ন্যাশনাল ল্যাবরোটারির গবেষণাতে প্রথমবারের মত প্রমিথিয়ামের সন্ধান পাওয়া যায় এবং নামকরণ করা হয়।

নামকরণ 
প্রমিথিয়াম শব্দটি গ্রীক পুরাণের টাইন প্রমেথিউস থেকে নেয়া হয়েছে। প্রমেথিউস মানব জাতির জন্য মাউন্ট অলিম্পাস থেকে আগুন পৃথিবীতে চুরি করে নিয়ে আসে। এই আগুন মানব জাতির জন্য যেমন উপকারি তেমনি মানবসভ্যতা ধ্বংসেও ব্যবহার হয়। তেজষ্ক্রিয় মৌল প্রমিথিয়াম মানব সভ্যতার জন্য যেমন কাজে লাগে তেমন ক্ষতিকরও বটে। তাই এরুপ নামকরণ করা হয়।

মৌলিক পদার্থ
ল্যান্থানাইড
ওজমা প্রকল্প

ওজমা প্রকল্প(Project Ozma) হলো বহির্জগতে প্রাণ-অনুসন্ধান মূলক একটি প্রকল্প। ১৯৬০ সালে পশ্চিম ভার্জিনিয়ার গ্রীন বাংকে একদল রেডিও জ্যোতির্বিদ এই প্রকল্পটি আরম্ভ করেন। এতে ২১ সে. মি. তরঙ্গ দৈর্ঘ্যের রেডিও দূরবীক্ষণ যন্ত্র ব্যবহার করা হয়েছিল। কয়েক মাস পরেই প্রকল্পটি পরিত্যক্ত হয়। 'ওজমা' নামটি ফ্রাংক বমের শিশুকাহিনী 'ওজের যাদুকর'(Wizard of Oz) থেকে নেয়া হয়েছে।  এই প্রকল্পের অপর নাম ছিল 'ছোট্ট হরিৎ-মনু প্রকল্প'(Project Little Green Man)।

তথ্যসূত্র 

পদার্থবিজ্ঞান
বহির্জাগতিক বুদ্ধিমত্তার অনুসন্ধান
দোদুল্যমান মহাবিশ্ব তত্ত্ব

দোদুল্যমান মহাবিশ্ব তত্ত্ব হলো ১৯৩৪ সালে রিচার্ড টোলম্যান কর্তৃক প্রদত্ত মহাবিশ্বের চালচিত্র সংক্রান্ত একটি তত্ত্ব যেখানে বলা হয়েছে যে, মহাবিশ্ব হলো সৃষ্টি ও ধ্বংসের এক নিঃশেষ পরম্পরা। যদি মহাবিশ্বের অন্তর্গত পদার্থের ঘনত্ব যথেষ্ট(সংকট ঘনত্বের চেয়ে বেশি) হয় তাহলে মহাবিশ্বের বর্তমান সম্প্রসারণ সসীম ভবিষ্যতেই থেমে যাবে এবং শুরু হবে সংকোচণের পালা যার যবনিকাপাত ঘটবে বৃহৎ সংকোচনের(big crunch) মাধ্যমে। পরবর্তীতে হয়ত বৃহৎ বিস্ফোরণের মধ্য দিয়ে পুনরায় আরম্ভ হবে প্রসারণের পালা এবং এভাবেই নিরবিচ্ছন্নভাবে চলতে থাকবে মহাবিশ্বের সৃষ্টি ও ধ্বংসের চক্র।

তবে এই তত্ত্বটির ভবিষ্যদ্বাণী সম্পর্কে নিশ্চিত হতে মহাবিশ্বের ঘনত্ব ও এর অন্তর্গত ভরের সঠিক পরিমাণ নির্ণয় করতে হবে যা এখনো আমাদের আওতার বাইরে। 

জ্যোতির্বিজ্ঞান
পদার্থবিজ্ঞান

en:Oscillatory Universe
ওজোন

ওজোন অথবা ট্রাইঅক্সিজেন  একটি অজৈব অণু যার রাসায়নিক সংকেত । এটি  অক্সিজেনের একটি সক্রিয় রূপভেদ।

আরোও দেখুন 
 ভূমণ্ডলীয় উষ্ণতা বৃদ্ধি

তথ্যসূত্র

আরোও পড়ুন 
 
 Series in Plasma Physics: Non-Equilibrium Air Plasmas at Atmospheric Pressure. Edited by K.H. Becker, U. Kogelschatz, K.H. Schoenbach, R.J. Barker; Bristol and Philadelphia: Institute of Physics Publishing Ltd; ; 2005

বহিঃসংযোগ 

 International Ozone Association 
 European Environment Agency's near real-time ozone map (ozoneweb)
 NASA's Ozone Resource Page 
 OSHA Ozone Information 
 Paul Crutzen Interview Freeview video of Paul Crutzen Nobel Laureate for his work on decomposition of ozone talking to Harry Kroto Nobel Laureate by the Vega Science Trust.
 NASA's Earth Observatory article on Ozone 
 International Chemical Safety Card 0068
 NIOSH Pocket Guide to Chemical Hazards
 National Institute of Environmental Health Sciences, Ozone Information 
 Ground-level Ozone Air Pollution
 NASA Study Links "Smog" to Arctic Warming — NASA Goddard Institute for Space Studies (GISS) study shows the warming effect of ozone in the Arctic during winter and spring.
 US EPA report questioning effectiveness or safety of ozone generators sold as air cleaners
 Pesticides Database; Ozone
 Ground-level ozone information from the American Lung Association of New England

রসায়ন
পরিবেশ রসায়ন
সংক্রমণ নিবারক
গ্যাস
গ্রীনহাউজ গ্যাস
শিল্প গ্যাস
জারক
বায়ু দূষণ
দূষণ
পারসেক

পারসেক (প্রতীক: pc) হলো মহাজাগতিক দূরত্ব পরিমাপে ব্যবহৃত একটি একক। যেসব নক্ষত্রের লম্বন (parallax) ১ সেকেন্ড তাদের দূরত্ব ১ পারসেক। ১ পারসেক = ৩.২৬ আলোকবর্ষ। রাতের আকাশে আমরা যে সকল নক্ষত্র দেখতে পাই তার বেশীরভাগই সূর্য থেকে ৫০০ পারসেক দূরত্বের মধ্যে অবস্থান করছে।

খুব সম্ভবত ইংরেজ জ্যোতির্বিদ হারবার্ট হল টার্নার ১৯১৩ সালে প্রথমবারের মতো পারসেকের ধারণা দেন।

তথ্যসূত্র 

দূরত্বের একক
দৈর্ঘ্যের একক
জ্যোতির্বিজ্ঞানে ব্যবহৃত একক
ভূমি (ব্যান্ড)

ভূমি একটি কলকাতার সঙ্গীত দল। জুলাই ২০০৬ তে তারা জাতিসঙ্ঘে প্রথম ভারতীয় ব্যান্ড হিসেবে সঙ্গীত পরিবেশন করে।

পথচলা 
এই দলটি ১৯৯৯ সালে প্রতিষ্ঠিত হয়। এর মূল লক্ষ্য ছিল বাঙালি লোকগীতি কে শহুরে রুপে সর্বস্তরের জনগনের মাঝে জনপ্রিয় করে তোলা। শুরুতে দুজন প্রতিষ্ঠাতা সদস্য - সুরজিৎ চট্টপধ্যায় ও সৌমিত্র রায় এর উদ্যোগে বিশাল প্রচলিত ও লোকগীতিকে পাশ্চাত্য সঙীতের আদলে পরীক্ষা করার উদ্দেশ্যে ভূমি গঠিত হয়।

বৈশিষ্ঠ্য 

এই এমন এক দল যারা তাদের সঙ্গীতের ধরনকে কেবল নাগরিক লোকগীতি হিসেবে নির্ধারন করেছে। তারা তাদের গানের কথা সগ্রহ করেছে বাউল, ভাটিয়ালী এবং লোকমুখে ছড়ানো গানের থেকে। তারা এসব গান তে নতুন করে নতুন আঙ্গিকে তৈরি করেছে।

দলের কথা 
দলের বর্তমান লাইন-আপ

 সৌমিত্র রায় 
 সুরজিৎ চট্টোপাধ্যায়
 সঞ্জয় মুখোপাধ্যায়
 হেমন্ত গোস্বামী
 অভিজিৎ ঘোষ
 রবিন লাই

প্রকাশিত অ্যালবাম 
 যাত্রা শুরু (২০০০)
 উড়ান (২০০১)
 ইস্পেশাল (২০০২)
 পাল ছুটেছে (২০০৩)
 লোকগীতি লোকাল (২০০৪)
 দেখতে দেখতে (২০০৪)
 বোঝাই করা গানের গাড়ি (২০০৫)
 গান বাহন (২০০৭)
 লোকগীতির দেশে (২০০৮)
 আমরা নতুন যৌবনের দূত (২০০৯)
 গান ধরিয়া (২০১০)

বহিঃসংযোগ 
 ভূমির জাতিসঙ্ঘে অভ্যর্থনা
 ভূমি জাতিসঙ্ঘে গান গাইবে
 ভূমি এবং সৌরভ গাঙ্গুলী
 ভূমির ইন্টারভিউ
 ভূমি ওয়েবসাইট
 ভূমি ই-মেইল

বাংলা ব্যান্ড
ভারতের ব্যান্ড
১৯৯৯-এ পশ্চিমবঙ্গে প্রতিষ্ঠিত
বাংলা সঙ্গীত
বাঙালি গীতিকার
কোরেল ড্র

কোরেল ড্র একটি ভেকটর ভিত্তিক গ্রাফিক্স সফটওয়্যার। ইলাস্ট্রেটর এর বিকল্প হিসাবে আইবিএম পিসি তে ব্যবহার্য । বর্তমানে ম্যাক এর জন্য ও পাওয়া যায়। প্রিন্টিং মিডিয়ায় ব্যপক ভাবে ব্যবহার হয়। কোন কিছু ছাপানোর ক্ষেত্রে ইলাস্ট্রেটর/কোরেল ফাইনাল আউটপুট দেবার জন্য ব্যবহার হয়। ফটোশপ বা ইমেজ সম্পাদনা গ্রাফিক্স সফটওয়্যার এ শুধু ছবির বা গ্রাফিক্সের কারুকার্য করা হয়, টেক্সট ও ফাইনাল প্রিন্ট বা ফিল্মে প্রিন্ট নেয়ার জন্য কোরেল ব্যবহার করতে হয়।

যাযা প্রয়োজনীয় 
এটি উইনডোজ এর জন্য তৈরি হলেও পরবর্তিতে ম্যাকিনটোশের জন্য পাওয়া যায়।

উন্নয়ন ইতিহাস

বৈশিষ্ঠ 
কোরেল ড্র মুলত উইন্ডোজ ৩ এর জন্য তৈরি করা হলেও বর্তমানে এটি উইন্ডোজ এক্সপি, উইন্ডোজ ভিসতা, উইন্ডোজ ৭, উইন্ডোজ ৮ এবং কম্পাটিবল হিসাবে উইন্ডোজ ১০ সমর্থন করে।  এর সর্বশেষ সংস্করণ কোরেল ড্র ২০১৮ ১০ এপ্রিল ২০১৮ সালে প্রকাশিত হয়। বর্তমানে ইহার ২০২৪ এর সংস্করণ উপলব্ধ।

তথ্যসূত্র

বহিঃসংযোগ 
 
 Old CorelDraw 4 product announcement (May 20, 1993 / Listing availability for Windows, OS/2, CTOS and Unix)

কম্পিউটার সফটওয়্যার
অসম্পূর্ণ
শুধুমাত্র উইন্ডোজ সফটওয়্যার